Siis veel seda, et eile õhtul veenis mind pikalt ja tulutult endaga kaasa minema üks minu jaoks täiesti tundmatu tüüp. Varastes neljakümnendates hallinevate juustega keskpärase välimusega mees.  Ta oli tüütu, aga ma olin enda üle uhke, et tunnen kohe koolitatud hääle järgi ära näitleja. Küsisin vist mõnevõrra ülbelt tema viimase aja rollide ja nende  retseptsioonide kohta,lisades, et ma näitlejaid ei tunne, sest teatris ei käi. Olin kindel, et tegu on mingi luuseriga, kes Kukus joob. Tüüp lahkus ilma minuta ja keegi ütles ta nime. See kõlas pooltuttavalt, aga mitte enam. Mingi Linnateatrist koondatud luusernäitleja, ei mingit kahtlust.  Täna küsisin ka filmi alal tegutsevalt sõbrannalt, kas ta teab sellenimelist inimest. "Ofkoors", vastas sõbranna. Tuleb välja, et tegu on hinnatud näitlejaga, kes mängib ühte keskset tegelast eesti kõige populaarsemas  seriaalis, oli viimase aja kuulsaimas lühimängufilmis ning loeb peale suurele osale reklaamidest.  Ja eile kohatud tütarlaps on juba mind "Orksi frendiks ädinud."